**Ochrana životného prostredia v SÚŤAŽi „ZELENÝ ANDEL“ POZNÁ VÍŤAZOV**

V marci 2022 sa úspešne ukončil 5. ročník celoslovenskej súťaže na udelenie ceny "**Zelený Andel**" za najlepší projekt v oblasti **Ochrana a obnova životného prostredia.**Cena bola určená pre žiakov všetkých ročníkov študijných odborov gymnázií, študijných a učebných odborov stredných škôl a konzervatórií. Do súťaže sa prihlásilo celkovo 34 prác od žiakov z celého Slovenska, z ktorých vybrala odborná komisia 3 najlepšie práce nasledovných žiakov. Vzhľadom na vysokú kvalitu prác sa odborná komisia rozhodla navyše udeliť 2 mimoriadne ocenenia.

Cieľom je podpora zvýšenia záujmu žiakov o vypracovanie projektu SOČ v súťažných odboroch, ktoré súvisia s ochranou a obnovou životného prostredia, prehlbovanie vedomostí a zručností žiakov, podpora súťaživosti žiakov a získavania skúseností pri prezentovaní svojich výsledkov. Žiaci na svojej  škole spracovali projekt Stredoškolská odborná činnosť, ktorú metodicky riadi a gestoruje Štátny inštitút odborného vzdelávania a vyhlasuje Ministerstvo školstva, vedy, výskumu a športu SR. Žiaci, ktorí sa aktívne zároveň zaujímajú o problematiku životného prostredia mali možnosť prezentovať projekt následne aj v Súťaži Zelený andel, ktorý realizuje Katedra ekochémie a rádioekológie Fakulty prírodných vied Univerzity sv. Cyrila a Metoda v Trnave.

**Výhercovia**

**1. miesto**- Diplom spojený so získaním vecnej ceny - **smartfón**získava:
***Timotej Blahušiak****(Gymnázium Jozefa Lettricha, Martin)*

***2. miesto -****Čestné uznanie poroty spojené so získaním vecnej ceny****- smarthodinky získava:***
***Jozef Jabczun, Alex Kanderka****(Katolícka spojená škola sv. Mikuláša, Prešov)*

***3. miesto -****Čestné uznanie garanta študijného programu "Ochrana a obnova ŽP",*

*spojené so získaním vecnej ceny -****bluetooth reproduktor****získava:*

***Adam Juriš****(Gymnázium Jána Hollého, Trnava)*

***Mimoriadne ocenenie za kvalitne vypracovanú prácu SOČ***

*spojené so získaním vecnej ceny -****darčekový poukaz v hodnote 30€***

***na nákup kníh v predajniach Martinus****získava:*

***Marek Červeň, Martin Pecko****(Gymnázium Viliama Paulinyho-Tótha, Martin)*

***Mimoriadne ocenenie za kvalitnú výskumnú prácu v teréne***

*spojené so získaním vecnej ceny -****darčekový poukaz v hodnote 30€***

***na nákup kníh v predajniach Martinus****získava:*

***Rebeka Jančíková****(Gymnázium Gelnica, Gelnica)*

Víťazom srdečne blahoželáme!